**«Это Минск, детка»**, скарочана **ЭМД**, міжнародная назва **THISMINSK MEDIA** — беларускае незалежнае СМІ, якое публікуе кантэнт на беларускай і рускай мовах. Распаўсюджваецца праз Telegram-канал, YouTube-канал і іншыя сацсеткі і месэнджары. Тэлеграм-канал праекта ў маі 2022 года прызнаны экстрэмісцкім матэрыялам у Беларусі і Расіі.

Гісторыя
--------

Першым рэсурсам, створаным пад брэндам «Это Минск, детка» была суполка ў сацыяльных сетках «У Кантакце» ў 2013 годзе. У асноўным публікаваўся гумарыстычны кантэнт звязаны з Мінскам.

У 2017 годзе пра «Это Минск, детка» напісалі некалькі іншых СМІ і абвінавачвалі праект у вярбоўцы наймітаў для вайны ва Украіне. Гэта было звязаны з актыўнымі заклікамі праектам да пасільнай дапамогі тактычнай групе «Беларусь», якая брала ўдзеле ва ўзброеным канфлікце на Данбасе на баку Украіны. Таксама іх абвінавацілі ў русафобіі і нацызме.

13 студзеня 2020 года аўтару «Это Минск, детка» патэлефанавалі з ГУБАЗіК і выклікалі на размову. Як паведамляе заснавальнік праекта, яму прапанавалі супрацоўніцтва з праваахоўнымі органамі, ад якіх ён адмовіўся. Ён лічыць, што гэта магло быць звязана з прэзідэнцкімі выбарамі, якія мусілі неўзабаве адбыцца.

Падчас перадвыбарчай кампаніі і саміх выбараў медыяпраект перайшоў у рэжым актыўнага інфармацыйнага супраціву Аляксандру Лукашэнку. Публікаваліся праграмы апазіцыйных кандыдатаў, крытычныя навіны. «Это Минск, детка» заклікалі жыхароў Беларусі да ўдзелу ў пратэстах супраць фальсіфікацыі выбараў і гвалту сілавікоў. Таксама суполка каардынавала многія дваровыя ініцыятывы і была злучанльным звяном паміж штабам Ціханоўскай і дварамі. У лістападзе 2020 года Яўген Малахоўскі пакінуў Беларусь, асцерагаючыся арышту. Ён пераехаў у Кіеў, але не спыніў дзейнасць праекту.

14 траўня 2022 года па заяве пракуратуры Мінска Telegram-канал «Это Минск, детка» прызнаны экстрэмісцкім, што пацягнула вялікую колькасць «адпісак» у Telegram.

У 2022 годзе суполка «Это Минск, детка» заблакіравана для карыстальнікаў з Расіі па патрабаванні Генеральнай пракуратуры РФ ад 24.02.2022 № 27-31-2020/Ид2145-22.

Пастановай суда Цэнтральнага раёна г. Мінска ад 13 траўня 2022 года Telegram-канал з назвай «Гэта Менск, дзетка» занесены ў Рэспубліканскі спіс экстрэмісцкіх матэрыялаў. 15 чэрвеня 2023 года ўсе іншыя сацыяльныя сеткі праекта (Youtube-канал, Tik-Tok-акаўнт, старонка ў Twitter і ўліковы запіс у Instagram) таксама занесены ў спіс пастановай Барысаўскага раённага суда Мінскай вобласці.

У верасні 2022 года некаторыя ўдзельнікі каманды «Это Минск, детка» адправіліся ва Украіну каб зрабіць фільм-рэпартаж пра полк Каліноўскага. Былі арганізаваны перадпаказы гэтага рэпартажу ў некаторых гарадах Польшчы — Варшаве, Кракаве і Беластоку з грашовым зборам на патрэбы палка. Падчас перадпаказаў сабрана 1 тысяча еўра.

Склад каманды
-------------

Усе ўдзельнікі каманды «Это Минск, детка» — беларусы, асноўная частка каманды жыве ў Польшчы. Некаторыя ўдзельнікі трымаюцца ананімнасці. Кіраўнік праекта — Яўген Малахоўскі.

Кантэнт у сацыяльных сетках
---------------------------

Унікальны кантэнт транслююць толькі ў некалькіх сацыяльных сетках, астатняе дубліруюць наяўную інфармацыю.

* Youtube — відэаролікі з дайджэстам самых цікавых навін за апошні час, а таксама тэматычныя ролікі.
* Tik-tok — кароткія гумарыстычныя ролікі а таксама навінавыя ролікі, што не ўвайшлі ў дайджэст на Youtube.
* Spotify — падкасты на розную тэматыку.
* Telegram — навіны, гістарычныя і сучасныя фатаграфіі Мінска і рэгіёнаў.

Зноскі
------

1. ↑  *REFORM.by*. Список экстремистских материалов пополнили двумя телеграм-каналами (руск.)  **(нявызн.)**?. *REFORM.by* (14 мая 2022). Праверана 2 лютага 2024.
2. ↑  *sozh*. Группа «Это Минск, детка!» вербует наёмников для войны на Украине (руск.)  **(нявызн.)**?. *Наш Гомель - Новости Гомеля сегодня* (12 студзеня 2017). Праверана 16 снежня 2023.
3. ↑  Администратор сообщества «Это Минск, детка!» — нацист и русофоб? Анализ публикаций Аналитика **(нявызн.)**. *ross-bel.ru*. Праверана 16 снежня 2023.
4. ↑  Администратор группы «Это Минск, детка!»: Меня пытались вербовать, угрожали ответственностью за разжигание вражды (руск.). *Наша Ніва*. Праверана 16 снежня 2023.
5. ↑  Еще один "пиарщик". Кто координировал дворовые акции в 2020-м от штаба Тихановской? Будет дополнено(нявызн.). Праверана 16 снежня 2023.
6. ↑  Дворовые акции в 2020 году: кто их устраивал и координировал? Рубрика «Будет дополнено» (руск.). *ont.by* (9 лютага 2022). Праверана 16 снежня 2023.
7. ↑  Телеграм-каналы «Это Минск, детка» и Partyzan признаны экстремистскими (руск.). *Наша Ніва*. Праверана 16 снежня 2023.
8. ↑  Два Telegram-канала признаны экстремистскими (руск.)  **(нявызн.)**?. *www.belta.by* (14 мая 2022). Праверана 16 снежня 2023.
9. ↑  ВКонтакте заблокировал в России паблик «Это Минск, детка!» | REFORM.by **(нявызн.)**. *reform.by*. Праверана 16 снежня 2023.
10. ↑  «Вконтакте» заблокировал паблик «Это Минск, детка!» для доступа из России (руск.). *Медиазона Беларусь*. Праверана 16 снежня 2023.
11. ↑  Республиканский список экстремистских материалов **(нявызн.)**(недаступная спасылка). Архівавана з першакрыніцы 5 лютага 2022. Праверана 19 кастрычніка 2022.
12. ↑  *Лапцэвіч, Уладзімір*. Прэм’ера фільма пра Полк Каліноўскага прайшла ў Польшчы  (бел.). *Новы Час* (20 лістапада 2022). Праверана 16 снежня 2023.
13. ↑  *Свабода, Радыё*. «Усе аб’яднаныя адной ідэяй — вызваліць Беларусь і вярнуцца дамоў». Выйшаў фільм-рэпартаж пра полк Каліноўскага  (бел.). *Радыё Свабода* (2 снежня 2022). Праверана 16 снежня 2023.
14. ↑  «КАЛІНОЎЦЫ: НАДЗЕЯ НА ПЕРАМОГУ»: онлайн-премьера фильма (руск.)  **(нявызн.)**?. *Маланка Медиа* (2 снежня 2022). Праверана 16 снежня 2023.

Спасылкі
--------

* Рэспубліканскі спіс экстрэмісцкіх матэрыялаў Архівавана 5 лютага 2022. (Міністэрства інфармацыі Рэспублікі Беларусь)